ᱩᱡᱽᱡᱮᱱ ᱦᱚᱱᱚᱛ

ᱩᱡᱽᱡᱮᱱ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱩᱡᱽᱡᱮᱱ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱩᱡᱽᱡᱮᱱ ᱞᱮᱠᱟᱛᱮ ᱠᱚᱨᱠ ᱜᱟᱨ ᱥᱮᱱᱚᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱖,᱐᱙᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱦᱚᱲ ᱮᱞ ᱫᱚ ᱑᱙,᱘᱖,᱘᱖᱔ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱒᱐᱐᱑ ᱨᱮᱱᱟᱜ ᱦᱚᱲ ᱮᱞ ᱫᱚ ᱑᱗,᱑᱐,᱙᱘᱒ ᱠᱷᱚᱱ ᱫᱚ ᱑᱖.᱑᱒% ᱰᱮᱦᱮᱨ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱩᱡᱡᱮᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱙,᱘᱖,᱘᱖᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱞᱚᱵᱷᱮᱱᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱳ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱒᱓᱓ ᱟᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ ᱓᱒᱖ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱔᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱖.᱑᱑% ᱛᱟᱦᱮᱸ ᱠᱟᱱᱟ ᱾ ᱩᱡᱽᱡᱮᱱ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱓.᱕᱕% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱕.᱒᱑% ᱦᱚᱲ ᱫᱚ ᱦᱤᱱᱫᱤ, ᱒.᱘᱓% ᱩᱨᱫᱩ, ᱐.᱕᱘% ᱜᱩᱡᱽᱨᱟᱛᱤ, ᱐.᱕᱖% ᱢᱚᱨᱟᱴᱷᱤ ᱟᱨ ᱐.᱔᱐% ᱥᱤᱱᱫᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭᱟ ᱾2011 Census of India, Population By Mother Tongue

ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱫᱚ ᱥᱟᱡᱟᱯᱩᱨ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱟᱨ ᱥᱟᱢᱟᱝ ᱨᱮ, ᱮᱛᱚᱢ ᱨᱮ ᱫᱮᱵᱟᱥ, ᱮᱛᱚᱢ ᱨᱮ ᱤᱱᱫᱳᱨ, ᱮᱛᱚᱢ-ᱯᱟᱪᱮ ᱨᱮ ᱫᱷᱟᱨ ᱟᱨ ᱯᱟᱪᱮ ᱟᱨ ᱠᱚᱧᱮ-ᱯᱟᱪᱮ ᱨᱮ ᱨᱚᱛᱞᱚᱢ ᱠᱷᱚᱱ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱫᱚ ᱩᱡᱽᱡᱮᱱ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱜᱟᱰᱟ ᱟᱨ ᱞᱮᱠ
ᱢᱩᱬ ᱜᱟᱰᱟ ᱫᱚ ᱥᱤᱯᱨᱟ ᱜᱟᱰᱟ ᱠᱟᱱᱟ, ᱱᱚᱣᱟ ᱥᱟᱢᱟᱝ ᱨᱮ ᱪᱚᱢᱵᱚᱞ ᱜᱟᱰᱟ ᱨᱮᱱᱟᱜ ᱢᱤᱫᱴᱟᱹᱝ ᱮᱴᱟᱜ ᱜᱟᱰᱟ ᱢᱮᱱᱟᱜᱼᱟ ᱾ ᱮᱢᱟᱱ ᱦᱩᱰᱤᱧ ᱜᱟᱰᱟ ᱨᱮ ᱜᱟᱢᱵᱷᱤᱧ ᱜᱟᱰᱟ ᱟᱨ ᱠᱟᱦᱚᱱ ᱜᱟᱰᱟ, ᱥᱤᱯᱨᱟ ᱨᱮᱱᱟᱜ ᱵᱟᱨᱭᱟ ᱮᱴᱟᱜ ᱜᱟᱰᱟ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱚᱦᱚᱨ ᱟᱨ ᱱᱚᱜᱚᱨ
 ᱩᱡᱽᱡᱮᱱ - ᱱᱚᱣᱟ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱟᱨ ᱢᱩᱬ ᱥᱚᱦᱚᱨ ᱠᱟᱱᱟ ᱥᱤᱯᱨᱟ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱢᱟᱨᱮ ᱥᱚᱦᱚᱨ ᱠᱟᱱᱟ, ᱩᱡᱽᱡᱮᱱ ᱫᱚ ᱛᱟᱢᱞᱟ ᱥᱤᱧᱚᱛ ᱨᱮᱱᱟᱜ ᱢᱟᱞᱣᱟ ᱵᱩᱨᱩ ᱜᱚᱰᱟ ᱨᱮ ᱟᱡᱟᱜ ᱱᱟᱜᱟᱢ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱷᱟᱶ ᱨᱮ ᱟᱹᱰᱤ ᱢᱩᱬ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾
 ᱱᱟᱜᱽᱫᱟ - ᱤᱱᱰᱟᱥᱴᱨᱤᱭᱟᱞ ᱱᱚᱜᱚᱨ ᱢᱟᱲᱟᱝ ᱛᱮ, ᱱᱟᱜᱽᱫᱟ ᱢᱤᱫᱴᱟᱹᱝ ᱦᱩᱰᱤᱧ ᱟᱹᱛᱩ ᱛᱟᱦᱮᱸ ᱠᱟᱱᱟ ᱾ ᱪᱚᱢᱵᱚᱞ ᱜᱟᱰᱟ ᱥᱩᱨ ᱨᱮᱱᱟᱜ ᱴᱷᱟᱱ ᱟᱨ ᱢᱤᱫ ᱮᱠᱚᱲ ᱦᱟᱥᱟ ᱨᱮᱱᱟᱜ ᱵᱮᱵᱚᱥᱛᱟ ᱫᱚ ᱜᱷᱟᱱᱥᱭᱚᱢ ᱫᱟᱥ ᱵᱤᱲᱞᱟ ᱫᱚ ᱢᱤᱫᱴᱟᱹᱝ ᱢᱟᱨᱟᱝ ᱵᱮᱵᱚᱥᱛᱟ ᱯᱟᱥᱱᱟᱣ ᱠᱮᱜᱼᱟ ᱾ ᱛᱮᱦᱮᱧ ᱱᱟᱜᱽᱫᱟ ᱮᱥᱤᱭᱟ ᱨᱮ ᱟᱹᱰᱤ ᱢᱟᱨᱟᱝ ᱵᱤᱥᱠᱚᱥ ᱥᱴᱮᱯᱚᱞ ᱯᱷᱟᱭᱵᱟᱨ ᱵᱮᱱᱟᱣ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱾
 ᱵᱚᱰᱱᱚᱛᱚᱨ - ᱥᱚᱦᱚᱨ ᱢᱟᱦᱟᱱ ᱡᱟᱹᱛᱤᱭᱟᱹᱨᱤ ᱠᱚᱵᱤ ᱯᱨᱟᱫᱤᱯ ᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱥᱤᱧᱚᱛ ᱨᱤᱱᱤᱡ ᱢᱟᱲᱟᱝ ᱢᱟᱨᱟᱝ ᱢᱚᱱᱛᱨᱤ ᱟᱴᱟᱞ ᱵᱤᱦᱟᱨᱤ ᱵᱷᱟᱡᱯᱮᱭᱤ ᱫᱚ ᱤᱧᱟᱜ ᱠᱮᱡ ᱜᱤᱫᱽᱨᱟᱹ ᱡᱷᱚᱦ ᱵᱚᱰᱱᱚᱜᱚᱨ ᱨᱮ ᱵᱤᱛᱟᱣ ᱠᱮᱜᱼᱟ ᱾  
 ᱯᱷᱟᱛᱮᱦᱟᱵᱟᱫᱽ ᱪᱚᱱᱫᱨᱚᱣᱟᱛᱤᱜᱚᱸᱡᱽ - ᱱᱚᱣᱟ ᱥᱚᱦᱚᱨ ᱨᱚᱛᱞᱚᱢ-ᱤᱱᱫᱳᱨ ᱢᱤᱴᱚᱨ ᱜᱮᱡᱽ ᱞᱟᱭᱤᱱ ᱨᱮ ᱟᱡᱟᱜ ᱨᱮᱞᱣᱮ ᱡᱟᱸᱠᱥᱚᱱ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ, ᱚᱠᱚᱭᱟᱜ ᱞᱤᱸᱠ ᱞᱟᱭᱤᱱ ᱩᱡᱽᱡᱮᱱ ᱡᱟᱸᱠᱥᱚᱱ ᱥᱮᱱᱚᱜ ᱠᱟᱱᱟ ᱾  
 ᱠᱷᱟᱪᱨᱚᱰ - ᱱᱚᱣᱟ ᱩᱡᱽᱡᱮᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ 
 ᱢᱚᱦᱤᱫᱽᱯᱩᱨ - ᱱᱚᱣᱟ ᱩᱡᱽᱡᱮᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱢᱚᱨᱟᱴᱷᱤ ᱟᱨ ᱤᱝᱜᱽᱨᱟᱹᱡᱽ ᱛᱟᱞᱟ ᱢᱚᱦᱤᱫᱽᱯᱩᱨ ᱨᱮᱱᱟᱜ ᱞᱟᱹᱲᱦᱟᱹᱭ ᱱᱚᱣᱟ ᱥᱚᱦᱚᱨ ᱨᱮ ᱛᱩᱯᱩᱫ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
 ᱛᱟᱨᱟᱱᱟ - ᱱᱚᱣᱟ ᱩᱡᱽᱡᱮᱱ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱟᱨ ᱢᱤᱫ ᱱᱚᱜᱚᱨ ᱯᱚᱧᱪᱟᱛ ᱠᱟᱱᱟ ᱾
 ᱩᱱᱦᱮᱞ - ᱱᱚᱣᱟ ᱩᱡᱽᱡᱮᱱ ᱦᱚᱱᱚᱛ ᱨᱮ ᱢᱤᱫ ᱱᱚᱜᱚᱨ ᱟᱨ ᱢᱤᱫ ᱱᱚᱜᱚᱨ ᱯᱚᱧᱪᱟᱛ ᱠᱟᱱᱟ ᱾

ᱰᱤᱵᱤᱡᱚᱱ
ᱛᱟᱦᱮᱸ ᱦᱟᱱᱛᱟᱨᱚ ᱞᱟᱹᱜᱤᱫ ᱛᱮ, ᱒᱐᱐᱘ ᱨᱮ ᱯᱟᱨᱞᱤᱭᱟᱢᱮᱸᱴ ᱟᱨ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱥᱤᱢᱟᱹ ᱛᱟᱭᱚᱢ, ᱱᱚᱣᱟ ᱦᱚᱱᱚᱛ ᱨᱮ ᱤᱨᱟᱹᱞ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ : ᱨᱚᱛᱞᱚᱢ ᱦᱚᱱᱚᱛ ᱠᱷᱚᱱ ᱟᱹᱰᱤ ᱜᱟᱱ ᱞᱟᱜᱽᱫᱟᱼᱠᱷᱟᱪᱨᱳᱫᱽ ᱢᱚᱦᱤᱫᱽᱯᱩᱨ, ᱛᱚᱨᱟᱱᱟ, ᱜᱷᱟᱴᱤᱭᱟ ᱩᱡᱽᱡᱮᱱ ᱮᱛᱚᱢ, ᱩᱡᱽᱡᱮᱱ ᱠᱚᱧᱮ, ᱵᱟᱲᱱᱚᱜᱚᱨ ᱾Parliamentary & Assembly Constituency-Wise Report of Electors in the Final Roll-2009 ᱱᱚᱣᱟ ᱑᱙᱖᱖ ᱠᱷᱚᱱ ᱟᱱᱩᱥᱩᱪᱤᱛ ᱡᱟᱹᱛᱤ ᱨᱤᱱ ᱠᱟᱱᱰᱤᱰᱮᱴ ᱞᱟᱹᱜᱤᱫ ᱨᱤᱡᱟᱵᱽ ᱢᱮᱱᱟᱜᱼᱟ ᱩᱡᱽᱡᱮᱱ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱞᱳᱠᱥᱚᱵᱷᱟ ᱨᱤᱱᱤᱡ ᱛᱟᱦᱮᱸᱱ ᱦᱟᱱᱛᱟᱨ ᱞᱟᱹᱜᱤᱫ ᱛᱮ ᱢᱮᱢᱵᱟᱨ ᱵᱷᱟᱨᱚᱛᱤᱭᱚ ᱡᱟᱱᱛᱟ ᱯᱟᱨᱴᱤ (ᱵᱷᱟᱡᱽᱯᱟ) ᱨᱤᱱᱤᱡ ᱟᱱᱤᱞ ᱯᱷᱤᱨᱚᱡᱤᱭᱟ ᱢᱮᱱᱟᱭᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Ujjain District web site

The fittest and attractive IPS officer,Mr. Sachin Atulkar currently posted here.

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ

ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱩᱡᱽᱡᱮᱱ ᱨᱤᱱᱤᱡ ᱥᱚᱨᱠᱟᱨ